Document ID: 32011D0705

DEĊIŻJONI TAL-KUNSILL 2011/705/PESK
tas-27 ta’ Ottubru 2011
li tħassar id-Deċiżjoni 2010/145/PESK li ġġedded miżuri b’appoġġ għall-implimentazzjoni effettiva tal-mandat tat-Tribunal Kriminali Internazzjonali għal dik li kienet il-Jugoslavja (ICTY)
IL-KUNSILL TAL-UNJONI EWROPEA,
Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
Billi:
(1)
Fit-8 ta’ Marzu 2010, il-Kunsill adotta id-Deċiżjoni 2010/145/PESK (1) li ġġedded miżuri b’appoġġ għall-implimentazzjoni effettiva tal-mandat tat-Tribunal Kriminali Internazzjonali għal dik li kienet il-Jugoslavja (ICTY). Dik id-deċiżjoni tiskadi fis-16 ta’ Marzu 2012.
(2)
L-għan tad-Deċiżjoni 2010/145/PESK hu l-prevenzjoni tad-dħul fi, jew it-transitu mit-territorji tal-Istati Membri minn persuni li jipparteċipaw f’attivitajiet li jgħinu lil persuni maħrubin biex ikomplu jaħarbu mill-ġustizzja għall-krimini li għalihom l-ICTY akkużathom jew li qegħdin jaġixxu b’mod li jista’ jfixkel l-implimentazzjoni effettiva tal-ICTY mil-mandat tiegħu.
(3)
Fit-22 ta’ Lulju 2011, Goran HADZIC ġie trasferit fill-kustodja tal-ICTY. Huwa kien l-aħħar akkużat tal-ICTY li kien għadu liberu.
(4)
Id-Deċiżjoni 2010/145/PESK għandha għalhekk titħassar,
ADOTTA DIN ID-DEĊIŻJONI:
Artikolu 1
Id-Deċiżjoni 2010/145/PESK hija b’dan imħassra.
Artikolu 2
Din id-Deċiżjoni għandha tidħol fis-seħħ fid-data tal-adozzjoni tagħha.
Magħmul fil-Lussemburgu, is-27 ta’ Ottubru 2011.

Labels: 13
18
11
5